Rettens dom (Appelafdelingen) af 5. december 2017 – Spadafora mod Kommissionen
(Sag T-250/16 P)
»Appel – personalesag – tjenestemænd – frifindelse af Europa-Kommissionen i første instans, idet det er åbenbart, at sagen delvis skal afvises, delvis er ugrundet – påstand om annullation – stilling som chef for kontoret »Legal Advice« i OLAF – udvælgelsesprocedure – udvælgelsespanel – ingen opførelse på short-listen over ansøgere, som blev foreslået med henblik på den endelige samtale med ansættelsesmyndigheden – upartiskhed – påstand om erstatning – fortabelse af mulighed – sagen moden til påkendelse«
1.      Tjenestemandssager – formål – påbud til administrationen – proceskrav – afvisning
(Art. 266, stk. 1, TEUF og 270 TEUF; tjenestemandsvedtægten, art. 91)
(jf. præmis 48)
2.      Tjenestemænd – ledig stilling – stilling som kontorchef – proceduren for udvælgelsespanelet – overholdelse af princippet om upartiskhed – rækkevidde – bemærkninger om præference med hensyn til ansøgerens nationalitet fremsat af direktøren for den pågældende enhed forud for iværksættelsen af udvælgelsesproceduren – hånligt smil antydet af formanden for det nævnte panel under samtalen med den fravalgte ansøger – tilsidesættelse af princippet om upartiskhed
(Den Europæiske Unions charter om grundlæggende rettigheder, art. 41, stk. 1; tjenestemandsvedtægten, art. 27)
(jf. præmis 73-75, 80-83, 86, 87 og 94)
3.      Retslig procedure – fremlæggelse af beviser – Unionens retsinstanser giver ikke en part mulighed for at udtale sig om indholdet af et dokument – tilsidesættelse af retten til forsvar – betingelser
(Den Europæiske Unions charter om grundlæggende rettigheder, art. 48)
(jf. præmis 91 og 92)
4.      Tjenestemandssager – forudgående administrativ klage – overensstemmelse mellem klagen og søgsmålet – identitet mellem genstand og årsag – anbringender og argumenter, som ikke fremgår af klagen – formaliteten
(Tjenestemandsvedtægten, art. 91, stk. 2)
(jf. præmis 98)
5.      Appel – appellanten givet medhold – annullation af en afgørelse truffet af Personaleretten – overførsel til Retten af kompetencen i tvister mellem Unionen og dens ansatte – sagen moden til påkendelse – appelinstansens behandling af sagen
(Europa-Parlamentets og Rådets forordning nr. 2016/1192, art. 4)
(jf. præmis 103)
6.      Tjenestemandssager – akt, der indeholder et klagepunkt – afgørelse om afslag på en klage – rent afslag – bekræftende akt – afvisning
(Tjenestemandsvedtægten, art. 91, stk. 1)
(jf. præmis 106)
7.      Tjenestemandssager – forudgående administrativ klage – afgørelsen om afslag – hensyntagen til begrundelsen heri
(Tjenestemandsvedtægten, art. 90 og 91)
(jf. præmis 107)
8.      Tjenestemandssager – dom om annullation – retsvirkninger – annullation af et afslag på en ansøgning – genoprettelse af den berørtes tidligere retsstilling – annullation som en konsekvens af efterfølgende akter vedrørende tredjemænd – betingelser – annullation, som ikke udgør en uforholdsmæssig sanktion – den udvalgte ansøgers mulighed for at påberåbe sig en berettiget forventning om, at dennes udnævnelse opretholdes – udelukket – betingelse – anlæggelse af søgsmålet inden for den i vedtægten fastsatte frist
(Tjenestemandsvedtægten, art. 91, stk. 1)
(jf. præmis 110 og 112)
9.      Tjenestemandssager – dom om annullation – retsvirkninger – forpligtelse til at træffe foranstaltninger til opfyldelse heraf – rækkevidde – hensyntagen til såvel begrundelsen som domskonklusionen – dom, som annullerer en afgørelse om udnævnelse af en tjenestemand til en stillig – erstatningspåstand fra en fravalgt ansøger for så vidt angår det lidte økonomiske tab – påstanden fremsat for tidligt
(Art. 266 TEUF)
(jf. præmis 119-122)
Angående
Appel af kendelse afsagt af Personaleretten (Tredje Afdeling) den 7. april 2016, Spadafora mod Kommissionen (F-44/15, EU:F:2016:69), med påstand om ophævelse af denne kendelse.
Konklusion
1)
Kendelse afsagt af Retten for EU-Personalesager (Tredje Afdeling) den 7. april 2016, Spadafora mod Kommissionen (F-44/15), ophæves, bortset fra afvisningen af påstanden om, at det fastslås, at udvælgelsesproceduren, i henhold til annullation af afgørelsen af 30. juni 2014, hvorved generaldirektøren for Det Europæiske Kontor for Bekæmpelse af Svig (OLAF) udnævnte D. til stillingen som chef for kontoret »Legal Advice« i direktoratet »Investigation Support« i OLAF, og af afgørelsen Ares(2015) 43686 af 5. januar 2015 fra Europa-Kommissionens næstformand, K. Georgieva, om afslag på sagsøgerens klage R/994/14, var behæftet med ulovlighed fra det tidspunkt, hvor ulovligheden blev foretaget.
2)
I øvrigt forkastes appellen.
3)
Afgørelsen af 30. juni 2014, hvorved OLAF’s generaldirektør udnævnte D. til stillingen som chef for kontoret »Legal Advice« i direktoratet »Investigation Support« i OLAF, annulleres.
4)
Afgørelsen Ares(2015) 43686 af 5. januar 2015 fra Kommissionens næstformand, K. Georgieva, om afslag på sagsøgerens klage R/994/14, annulleres.
5)
Søgsmålet i første instans afvises, for så vidt som Sergio Spadafora har nedlagt påstand om erstatning af det økonomiske tab, der følger af fortabelsen af en mulighed for at blive udvalgt til at besætte stillingen som chef for kontoret »Legal Advice« i direktoratet »Investigation Support« i OLAF.
6)
Kommissionen betaler sagsomkostningerne i forbindelse med appelsagen og i forbindelse med sagen i første instans.